ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องการกำหนดวันเลือกตั้ง วันรับสมัครเลือกตั้ง สถานที่รับสมัครเลือกตั้งผู้แทนเกษตรกรเป็นกรรมการกองทุนฟื้นฟูและพัฒนาเกษตรกร[๑] ด้วยผู้แทนเกษตรกรในคณะกรรมการกองทุนฟื้นฟูและพัฒนาเกษตรกรครบวาระการดำรงตำแหน่ง ในวันที่ ๒ ธันวาคม ๒๕๔๙ซึ่งจะต้องจัดให้มีการเลือกตั้งผู้แทนเกษตรกร เพื่อเข้าเป็นกรรมการในคณะกรรมการกองทุนฟื้นฟูและพัฒนาเกษตรกร ทดแทนตำแหน่งที่ว่างลง ตามความในมาตรา ๑๒มาตรา ๑๓ มาตรา ๑๖ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒อาศัยอำนาจตามความในมาตรา๔ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ประกอบ ข้อ ๙ วรรคสองแห่งกฎกระทรวงกำหนดการแบ่งภูมิภาคและการเลือกตั้งผู้แทนเกษตรกร พ.ศ. ๒๕๔๔จึงประกาศกำหนดวันเลือกตั้ง วันรับสมัครเลือกตั้ง สถานที่รับสมัครเลือกตั้งผู้แทนเกษตรกร เป็นกรรมการในคณะกรรมการกองทุนฟื้นฟูและพัฒนาเกษตรกรไว้ ดังนี้๑.วันเลือกตั้ง วันอาทิตย์ที่ ๓ มิถุนายน ๒๕๕๐๒.วันรับสมัครเลือกตั้ง ระหว่างวันจันทร์ที่ ๒๓ เมษายน ๒๕๕๐ ถึงวันศุกร์ที่ ๒๗เมษายน ๒๕๕๐ ตั้งแต่เวลา ๐๘.๓๐ น. ถึงเวลา ๑๖.๓๐ น.๓.สถานที่รับสมัครเลือกตั้ง๓.๑ภูมิภาคที่หนึ่ง (ท้องที่จังหวัดในภาคเหนือ ได้แก่ จังหวัดกำแพงเพชรจังหวัดเชียงราย จังหวัดเชียงใหม่ จังหวัดตาก จังหวัดนครสวรรค์ จังหวัดน่านจังหวัดพะเยา จังหวัดพิจิตร จังหวัดพิษณุโลก จังหวัดเพชรบูรณ์ จังหวัดแพร่จังหวัดแม่ฮ่องสอน จังหวัดลำปาง จังหวัดลำพูน จังหวัดสุโขทัย จังหวัดอุตรดิตถ์และจังหวัดอุทัยธานี) รับสมัครที่ศาลากลางจังหวัดเชียงใหม่๓.๒ภูมิภาคที่สอง (ท้องที่จังหวัดในภาคกลาง ได้แก่ กรุงเทพมหานคร จังหวัดกาญจนบุรีจังหวัดจันทบุรี จังหวัดฉะเชิงเทรา จังหวัดชลบุรี จังหวัดชัยนาท จังหวัดตราดจังหวัดนครนายก จังหวัดนครปฐม จังหวัดนนทบุรี จังหวัดปทุมธานีจังหวัดประจวบคีรีขันธ์ จังหวัดปราจีนบุรี จังหวัดพระนครศรีอยุธยา จังหวัดเพชรบุรีจังหวัดระยอง จังหวัดราชบุรี จังหวัดลพบุรี จังหวัดสมุทรปราการ จังหวัดสมุทรสงครามจังหวัดสมุทรสาคร จังหวัดสระแก้ว จังหวัดสระบุรี จังหวัดสิงห์บุรีจังหวัดสุพรรณบุรี และจังหวัดอ่างทอง)รับสมัครที่สำนักงานกองทุนฟื้นฟูและพัฒนาเกษตรกร เลขที่ ๑๐๑อาคารองค์การตลาดเพื่อเกษตรกร (หลังเดิม) ถนนกำแพงเพชร แขวงลาดยาว เขตจตุจักรกรุงเทพมหานคร๓.๓ภูมิภาคที่สาม (ท้องที่จังหวัดในภาคตะวันออกเฉียงเหนือ ได้แก่ จังหวัดกาฬสินธุ์จังหวัดขอนแก่น จังหวัดชัยภูมิ จังหวัดนครพนม จังหวัดนครราชสีมา จังหวัดบุรีรัมย์จังหวัดมหาสารคาม จังหวัดมุกดาหาร จังหวัดยโสธร จังหวัดร้อยเอ็ด จังหวัดเลยจังหวัดศรีสะเกษ จังหวัดสกลนคร จังหวัดสุรินทร์ จังหวัดหนองคาย จังหวัดหนองบัวลำภูจังหวัดอำนาจเจริญ จังหวัดอุดรธานี และจังหวัดอุบลราชธานี)รับสมัครที่ศาลากลางจังหวัดขอนแก่น๓.๔ภูมิภาคที่สี่ (ท้องที่จังหวัดในภาคใต้ ได้แก่ จังหวัดกระบี่ จังหวัดชุมพรจังหวัดตรัง จังหวัดนครศรีธรรมราช จังหวัดนราธิวาส จังหวัดปัตตานี จังหวัดพังงาจังหวัดพัทลุง จังหวัดภูเก็ต จังหวัดยะลา จังหวัดระนอง จังหวัดสงขลา จังหวัดสตูลและจังหวัดสุราษฎร์ธานี) รับสมัครที่ศาลากลางจังหวัดนครศรีธรรมราชสมาชิกองค์กรเกษตรกรผู้ใดประสงค์จะสมัครรับเลือกตั้งเป็นผู้แทนเกษตรกรเพื่อเป็นกรรมการในคณะกรรมการกองทุนฟื้นฟูและพัฒนาเกษตรกร ให้ยื่นใบสมัครด้วยตนเองพร้อมรูปถ่ายหน้าตรงไม่สวมหมวกหรือรูปภาพที่พิมพ์ชัดเจนเหมือนรูปถ่ายของผู้สมัครขนาดกว้างประมาณ ๘.๕ เซนติเมตร ยาวประมาณ ๑๓.๕ เซนติเมตรตามจำนวนที่รัฐมนตรีประกาศกำหนด สำเนาทะเบียนบ้าน และสำเนาบัตรประจำตัวประชาชนภายในกำหนดวัน เวลา และสถานที่ที่กำหนดไว้ตามข้อ ๒ และข้อ ๓จึงประกาศให้ทราบโดยทั่วกันประกาศ ณ วันที่ ๒๘มีนาคม พ.ศ. ๒๕๕๐ธีระ สูตะบุตรรัฐมนตรีว่าการกระทรวงเกษตรและสหกรณ์วัชศักดิ์/จัดทำ๓ พฤษภาคม ๒๕๕๐โชติกานต์/ปรับปรุง๒๔ สิงหาคม ๒๕๕๙[๑] ราชกิจจานุเบกษา เล่ม ๑๒๔/ตอนพิเศษ ๔๘ ง/หน้า ๒๙/๒๓ เมษายน ๒๕๕๐